open-index/open-wikipedia-markdown huggingface dataset:
Επίφυση

Η **επίφυση** (ή **κωνάριο**) είναι ενδοκρινής αδένας του σώματος. Είναι η μόνη περιοχή του σώματος που διαθέτει φωτοευαίσθητα κύτταρα, τα οποία την καθιστούν φωτοευαίσθητο ενδοκρινή αδένα, δίνοντάς της προηγμένες ικανότητες.

Έχει το μέγεθος περίπου ενός μπιζελιού και βρίσκεται τοποθετημένη ανάμεσα στα ημισφαίρια του εγκεφάλου, στην τρίτη κοιλία, πτυχωμένη σε μία αύλακα, η οποία δημιουργείται από την καμπυλότητα των δύο θαλαμικών σωμάτων.

## Λειτουργίες
Οι λειτουργίες τις επίφυσης είναι πολύ σημαντικές ως προς την επιρροή που έχουν σε πολλά όργανα και αδένες του σώματος.

Ο ενδοκρινής αυτός αδένας:

* παράγει την ορμόνη μελατονίνη,
* δημιουργεί το αίσθημα της νύστας με την έκκριση της μελατονίνης,
* μετατρέπει τα σήματα του νευρικού συστήματος σε ενδοκρινή σήματα (δηλαδή ουσίες).

Πιο αναλυτικά:
* μετατρέπει την ορμόνη σεροτονίνη σε μελατονίνη κατ' αναλογία με την ποσότητα του φωτός που δέχονται τα φωτοευαίσθητα κύτταρά του,
* ανάλογα με την έκκριση σεροτονίνης ή μελατονίνης και της ποσότητάς τους, οι υπόλοιποι ενδοκρινείς αδένες λαμβάνουν χημικά σήματα που αφορούν τη λειτουργία τους,
* ρυθμίζει τον κιρκάδιο ρυθμό και τον βιορυθμό στα όντα, μέσω της έκκρισης των παραπάνω δύο ουσιών.

## Σύνδεσμοι
* http://www.serendipity.li/mcclay/pineal.html
* http://www.crystalinks.com/thirdeyepineal.html
* https://web.archive.org/web/20140505183233/http://users.rcn.com/jkimball.ma.ultranet/BiologyPages/P/Pineal.html

Επίφυση
Κατηγορία:Εγκέφαλος
Κατηγορία:Ενδοκρινικό σύστημα
Κατηγορία:Ανθρώπινη κεφαλή και λαιμός
Σωματίδιο άλφα

[thumb|right|250px|[Διάσπαση άλφα]]
thumb|250px|Ένα σωματίδιο άλφα αλλάζει κατεύθυνση λόγω της επιρροής μαγνητικού πεδίου
[thumb|250px|Η [ακτινοβολία άλφα αποτελείται από πυρήνες ηλίου-4 και ένα  φύλλο χαρτί την σταματά. Η ακτινοβολία βήτα η οποία αποτελείται  από ηλεκτρόνια, σταματά με μια πλάκα αλουμινίου. Η ακτινοβολία γάμμα απορροφάται όταν περνά μέσα από  ένα  πυκνό υλικό.]]

Το **σωματίδιο άλφα** είναι η σύζευξη δύο πρωτονίων και δύο νετρονίων. Η δομή αυτή έχει συνολικά μηδενικό σπιν και είναι ταυτόσημη με αυτήν ενός πυρήνα του ατόμου του <sup>4</sup>He ({}_2^4\!He). Η μάζα του σωματιδίου είναι 6.644656×10-27 kg, που αντιστοιχεί σε ενέργεια 3.72738 GeV.
## Περιγραφή
Η *εκπομπή σωματιδίων άλφα* παρατηρείται στην πυρηνική φυσική όταν ένας ασταθής πυρήνας εκπέμπει ένα σωματίδιο άλφα για να οδηγηθεί έτσι σε μεταστοιχείωσή του σε κάποιον ελαφρύτερο. Η "*επιλογή*" της απελευθέρωσης σωματιδίων άλφα και όχι κάποιου άλλου ελαφρού πυρήνα, όπως π.χ. πυρήνα υδρογόνου ή {}_2^3\!He, οφείλεται στο ότι το σωματίδιο άλφα έχει τη μεγαλύτερη ενέργεια σύνδεσης ανά νουκλεόνιο, σε σύγκριση με τους άλλους ελαφρείς πυρήνες. Έτσι, ο βαρύς πυρήνας για να οδηγηθεί σε σταθερότερη ενεργειακά κατάσταση, αποβάλλει ένα σωματίδιο άλφα και μεταστοιχειώνεται σε ελαφρύτερο και συνεπώς ενεργειακά ευσταθέστερο πυρήνα. Το φαινόμενο ονομάζεται διάσπαση άλφα και είναι ένας από τους τρεις τρόπους με τους οποίους ένα ραδιενεργό νουκλεόνιο μπορεί να απελευθερώσει τμήμα της πυρηνικής του ενέργειας (οι άλλοι δύο: διάσπαση βήτα και ακτινοβολία γάμμα). Η *ακτινοβολία σωματιδίων άλφα* μπορεί να κατευθυνθεί εύκολα εξαιτίας του θετικού ηλεκτρικού φορτίου που έχουν και έτσι, η χρήση της, βρίσκει πολλές εφαρμογές στη φυσική. Εντούτοις, τα σωματίδια άλφα χαρακτηρίζονται από μικρή διεισδυτικότητα, με μία μέση διαδρομή μόνο μερικά εκατοστά στον αέρα μέχρι να ακινητοποιηθούν.

## Εξωτερικοί σύνδεσμοι
* 

Κατηγορία:Ακτινοβολία
Κατηγορία:Ραδιενέργεια
Χόφερτ Φλινκ

Ο **Χόφερτ Φλινκ** (*Govert Flinck*, 25 Ιανουαρίου 1615 - 2 Φεβρουαρίου 1660) ήταν Ολλανδός ζωγράφος της μπαρόκ εποχής. Γιος εμπόρου υφασμάτων από το Κλέβε της Γερμανίας, εκπαιδεύτηκε σε νεαρή ηλικία υπό την εποπτεία του Μεννονίτη ζωγράφου Λάμπερτ Γιάκομπς ή Γιάκομπσζοον (Lambert Jacobsz./Jacobszoon), στην ολλανδική πόλη Λέουβαρντεν. Στο εργαστήριο του γνώρισε επίσης τον ζωγράφο Γιάκομπ Μπάκερ (1609-51), ο οποίος άσκησε σημαντική επιρροή στον Φλινκ. Το 1633 εγκαταστάθηκε στο Άμστερνταμ, όπου ολοκλήρωσε την εκπαίδευσή του στο εργαστήριο του Ρέμπραντ. 

Τα παλαιότερα σωζόμενα έργα του χρονολογούνται το 1636, χρονιά κατά την οποία πιθανότατα διακόπηκε η συνεργασία του με τον Ρέμπραντ και ξεκίνησε να λειτουργεί δικό του εργαστήριο. Τα πρώιμα έργα του φανερώνουν την ισχυρή επίδραση του δασκάλου του, αν και τα επόμενα χρόνια ο Φλινκ ενσωμάτωσε στους πίνακές του στοιχεία από τους σημαντικότερους Φλαμανδούς ζωγράφους της εποχής. Στις πρώτες του ιστορικές συνθέσεις, μεγάλης κλίμακας, ανήκει η *Ευλογία του Ιακώβ* (1638, Ρέικσμουζεουμ), έργο που θεωρείται ασυνήθιστο στα πλαίσια της σχολής του Ρέμπραντ και ενδεικτικό της τάσης του Φλινκ για καλλιτεχνική αυτονομία. Διακρίθηκε κυρίως σε προσωπογραφίες και ιστορικά θέματα. Στις σημαντικότερες παραγγελίες που ανέλαβε, ανήκει η διακόσμηση του νέου δημαρχείου της πόλης του Άμστερνταμ το 1655. 

## Φωτοθήκη

File:Govaert_Flinck_-_The_Lamentation_-_Google_Art_Project.jpg|* Θρήνος για τον νεκρό Χριστό*, 1637, Τόκιο, National Museum of Western Art
Image:Isaak zegent Jakob Rijksmuseum SK-A-110.jpeg|*Ο Ισαάκ ευλογεί τον Ιακώβ*, 1638, λάδι σε μουσαμά, 117 x 141 εκ., Άμστερνταμ, Ρέικσμουζεουμ
File:Govert_Flinck_-_Angels_Announcing_the_Birth_of_Christ_to_the_Shepherds_-_WGA07928.jpg|*Η αναγγελία στους ποιμένες*, 1639, Παρίσι, Μουσείο του Λούβρου   
File:Flinck,_Govert_-_The_Company_of_Captain_Albert_Bas_and_Lieutenant_Lucas_Conijn_-_1645.jpg|*Ο λόχος του λοχαγού Albert Bas και του υπολοχαγού Lucas Conijn*, 1645, Άμστερνταμ, Ρέικσμουζεουμ 
File:Govert_Flinck_011.jpg|*Ο Dirck Graswinckel και η Geertruyt van Loon*, 1646, Ρότερνταμ, Μουσείο Μπόιμανς - φαν Μπένινγκεν


## Παραπομπές


## Πηγές

*J. W. von Moltke: 'Govaert Flinck', Grove Art Online, Oxford University Press, Δεκέμβριος 2006
*Flinck, Govert. (2006). *Encyclopædia Britannica*

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Σιδηροδρομικός Σταθμός Πετραλώνων

Ο **Σιδηροδρομικός Σταθμός Πετραλώνων** ήταν σταθμός του Ο.Σ.Ε., επί της σιδηροδρομικής γραμμής Βόλου - Μηλεών, σε χιλιομετρική θέση περίπου 13,400 από το σταθμό του Βόλου. Βρίσκεται στην Αρτέμιδα Μαγνησίας και πήρε το όνομά του από την περιοχή «Πετράλωνα», την οποία εξυπηρετούσε ως προαιρετική στάση. Η ακριβής ημερομηνία εγκαινίων του σταθμού είναι άγνωστη, αλλά πάντως έλαβε χώρα μετά το 1903. Έκλεισε στις 20 Ιουνίου 1971, μαζί με τη γραμμή Βόλου - Μηλεών. Ο σταθμός Πετραλώνων δεν διαθέτει κάποια ιδιαίτερη εγκατάσταση και ως σημείο αναμονής των συρμών χρησιμοποιούταν ο χώρος περί της λίθινης πεζογέφυρας του μονοπατιού που συνδέει τον Άγιο Βλάσιο με τα Πλατανίδια. Ο σταθμός υφίσταται και σήμερα, αλλά τα δρομολόγια του τρένου του Πηλίου δεν εκτελούν πλέον στάση σ' αυτόν.

Πετραλωνα
Πετραλωνα
Άλφα (αποσαφήνιση)

Ο όρος **Άλφα**, μπορεί να αναφέρεται στα κάτωθι:

* Στο γράμμα Άλφα το πρώτο του ελληνικού αλφαβήτου.
* Στην άλφα έλικα, σπειροειδή αλυσίδα πεπτιδίων, στη Βιολογία
* Στο σωματίδιο άλφα (πυρήνας Ηλίου) που εμφανίζεται στη Φυσική, κυρίως ως προϊόν πυρηνικών αντιδράσεων.
* Στη διεθνή σύντμηση "Α" της έννοιας απορροφητικότητα εκ του *absorbance* (με ιδιαίτερη χρήση στη Βιολογία και στη Φωτοχημεία.
* Ως διεθνές σύμβολο - σύντμηση της μονάδας μέτρησης Ώνγκστρεμ
* Ως διεθνές σύμβολο - σύντμηση της αζωτούχου ένωσης Αδενίνη στα Νουκλεϊνικά οξέα.
* Ως διεθνές σύμβολο - σύντμηση της Αλανίνης.
* Ως διεθνές σύμβολο - σύντμηση και κατά "γράμμα" και κατά "προφορά", ALFA του Διεθνή Κώδικα Σημάτων δια σημαιών (Ναυτιλία).
* Ως διεθνές σύμβολο προφοράς του πρώτου γράμματος του Λατινικού αλφαβήτου "ALFA" στη Ραδιοτηλεφωνία, οσάκις απαιτείται κατά τις διαβιβάσεις ονομάτιση γραμμάτων.
* Στην αυτοκινητοβιομηχανία Άλφα Ρομέο.
* Στον τηλεοπτικό σταθμό Alpha.
* Επίσης απαντάται και ως σύμβολο - χαρακτηριστικό τάξεως, κατηγορίας ή ποιότητας (π.χ. Βασιλικές τιμές ή τιμές Α΄ τάξεως, Πλοίαρχος Α΄ τάξεως, Μηχανικός Α΄ τάξεως, Ραδιοτηλεγραφητής Α΄ τάξεως, Ξενοδοχεία Α κατηγορίας, αλιεύματα α΄ ποιότητας κ.λπ.)
* Στην ελληνική τράπεζα Alpha Bank
* Στο Άλφα (περιοδικό) που εκδόθηκε μεταξύ 1964-1968 από τον Κωστή Μπαστιά
Εμμανουήλ Καντιώτης

Ο **Εμμανουήλ Καντιώτης** (1868 - Μάρτιος 1944) ήταν Έλληνας ηθοποιός με καταγωγή από την Πάρο.
 
## Βιογραφία
Ξεκίνησε ως ψάλτης της μητροπόλεως Παροναξίας, και αργότερα μεταπήδησε στο θέατρο (1891). Διαδραμάτισε πολλούς ρόλους, κυρίως κωμικούς.

Τα τέκνα του, Ολυμπία Καντιώτη - Ριτσιάρδη και Μίμης Καντιώτης, ανήλθαν στη θεατρική σκηνή από παιδική ηλικία και έμειναν γνωστά ως τα "Καντιωτάκια" που αργότερα αποτέλεσαν πολύτιμα στελέχη της ελληνικής λυρικής σκηνής όπου και διάπρεψαν.

## Παραπομπές


Κατηγορία:Έλληνες ηθοποιοί θεάτρου
Χίντεκι Γιουκάβα

Ο **Χίντεκι Γιουκάβα** (, 23 Ιανουαρίου 1907 – 8 Σεπτεμβρίου 1981) ήταν Ιάπωνας φυσικός. Είναι κυρίως γνωστός για τη θεωρητική πρόβλεψη της ύπαρξης του μεσονίου και για το δυναμικό Γιουκάβα (*Yukawa potential*), που περιγράφει την ισχυρή εξάρτηση της ισχυρής πυρηνικής δύναμης από την ακτίνα δράσης της. Για τη συνεισφορά του αυτή στη θεωρητική φυσική έγινε ο πρώτος Ιάπωνας που τιμήθηκε με το βραβείο Νόμπελ το 1949.

Ο Γιουκάβα γεννήθηκε στο Τόκυο το 1907 και αποφοίτησε από το Αυτοκρατορικό Πανεπιστήμιο του Κιότο το 1929 όπου και εργάστηκε ως λέκτορας για τέσσερα χρόνια. Έδειξε ενδιαφέρον στη θεωρητική φυσική και κυρίως στη φυσική στοιχειωδών σωματιδίων. Το 1933 έγινε βοηθός καθηγητή στο Πανεπιστήμιο της Οσάκα, σε ηλικία 26 ετών.

Το 1935 πρότεινε την ύπαρξη ενός σωματιδίου που ονόμασε "*μεσοτρόνιο*", το οποίο θα έπαιζε το ρόλο του φορέα της πυρηνικής δύναμης. Ο Βέρνερ Χάιζενμπεργκ του οποίου ο πατέρας ήταν καθηγητής της ελληνικής γλώσσας, του ανέφερε πως δεν υπάρχει "*τρ*" στη λέξη "*μέσος*", οπότε και η ονομασία που χρησιμοποιήθηκε για το υποθετικό σωματίδιο έγινε "*μεσόνιο*". Από την υπόθεση ότι το σωματίδιο αυτό κινείται με ταχύτητα περίπου ίση με την ταχύτητα του φωτός από νουκλεόνιο σε νουκλεόνιο, ο Γιουκάβα υπολόγισε ότι η μάζα του μεσονίου θα πρέπει να είναι 250 φορές μεγαλύτερη από τη μάζα του ηλεκτρονίου. 

Το 1936 οι Καρλ Άντερσον και Σεθ Νέντερμαγιερ ανακάλυψαν τα σωματίδια που ονομάζονται σήμερα μιόνια. Αυτά έχουν μάζα περίπου 200 φορές τη μάζα του ηλεκτρονίου και υπήρχε η υποψία ότι ήταν τα σωματίδια των οποίων την ύπαρξη είχε προβλέψει ο Γιουκάβα. Αργότερα όμως ανακαλύφθηκε ότι αντιδρούν ασθενικά με τους πυρήνες, πράγμα που σήμαινε ότι η υποψία δεν ανταποκρινόταν στην πραγματικότητα. 

Έντεκα χρόνια αργότερα, το 1947 ανακαλύφθηκαν από τον Σεσίλ Πάουελ, τα "*μεσόνια π*" ή "*πιόνια*", και αποδείχτηκε ότι ήταν τα σωματίδια που είχε προβλέψει ο Γιουκάβα.

Ο Γιουκάβα κέρδισε το Αυτοκρατορικό Βραβείο της Ιαπωνικής Ακαδημίας το 1940, το 1949 έγινε καθηγητής του Πανεπιστημίου Κολούμπια και το ίδιο έτος του απονεμήθηκε το βραβείο Νόμπελ για την πρόβλεψη της ύπαρξης των πιονίων. Έγραψε εισαγωγικά βιβλία για την Κβαντομηχανική και τη Φυσική Στοιχειωδών Σωματιδίων, στα Ιαπωνικά και απέκτησε τιμητικές διακρίσεις από το Πανεπιστήμιο των Παρισίων και από τη Βασιλική Κοινότητα του Εδιμβούργου. 

Ήταν ένας από τους έντεκα επιστήμονες που υπέγραψαν το Μανιφέστο Ράσελ - Αϊνστάιν που υπογράμμιζε τους κινδύνους που εγείρονται από τη χρήση πυρηνικών όπλων.

## Παραπομπές


Κατηγορία:Ιάπωνες φυσικοί
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 20ού αιώνα
Κατηγορία:Ιάπωνες νομπελίστες
Καλός Σαμαρείτης

Ο **Καλός Σαμαρείτης** (ή "Ευποιία") αποτελεί φιλανθρωπική αδελφότητα κυριών που ιδρύθηκε στον Πειραιά στην αρχή του 20ου αιώνα. Κύριος σκοπός της οργάνωσης αυτής ήταν η περίθαλψη ασθενών και πτωχών. Για κάποιο χρονικό διάστημα συντηρούσε δι΄ ιδίων εξόδων "επαγγελματική σχολή απόρων κορασίδων".

Την μεγαλύτερη όμως δραστηριότητα ο "Καλός Σαμαρείτης" ανέπτυξε κατά την περίοδο του Α΄ Παγκοσμίου Πολέμου και μετά το άδοξο τέλος της Μικρασιατικής εκστρατείας όταν φρόντισε για την περίθαλψη και ανακούφιση μεγάλου αριθμού Ελλήνων προσφύγων.

Κατηγορία:Αδελφότητες
Κατηγορία:Πειραιάς
43 π.Χ.

## Γεγονότα
*Ο Πάνσα και ο Ίρτιος γίνονται Ύπατοι.
*Ο Μάρκος Ιούνιος Βρούτος προχωρά στη διασφάλιση της θέσης του στη Μακεδονία. 
*Μάρτιος - Ο ύπατος Πάνσα συμμαχεί με τον ύπατο Ίρτιο και τον Οκταβιανό, φέρνοντας τέσσερις λεγεώνες νεοσύλλεκτων, έχοντας αφήσει μία για την υπεράσπιση της Ρώμης. 
*14 Απριλίου - Μάχη του Φόρουμ Γκαλόρουμ: ο Μάρκος Αντώνιος πολιορκώντας στη Μόντενα τον δολοφόνο του Ιούλιου Καίσαρα, Βρούτο Αλμπίνο, νικά τις δυνάμεις του Πάνσα, αλλά στη συνέχεια ηττάται από τον στρατό του Ιρτίου.
*21 Απριλίου - Ο Μάρκος Τύλλιος Κικέρωνας βγάζει τον 14ο και τελευταίο φιλιππικό του λόγο. 
*21 Απριλίου - Ο Μάρκος Αντώνιος ηττάται και πάλι στη Μόντενα από το συνασπισμό του Οκταβιανού, του Βρούτου Αλμπίνου και του ύπατου Ίρτιου.
*27 Νοεμβρίου - Ο Οκταβιανός συναντά στη Μποτόνια τον Μάρκο Αντώνιο και τον Μάρκο Αιμίλιο Λέπιδο και σχηματίζουν τη Δεύτερη Τριανδρία. Για να παγιώσει τη συμφιλίωσή τους, ο Οκταβιανός συμφωνεί να παντρευτεί την Κλοδία Πούλχρα, κόρη της συζύγου του Μάρκου Αντώνιου, Φουλβίας, από τον πρώην σύζυγό της Πούμπλιο Κλαύδιο Πούλχερ.   
*7 Δεκεμβρίου - Δολοφονείται στη Φόρμια ο Μάρκος Τύλλιος Κικέρωνας.

## Γεννήσεις
*20 Μαρτίου - Οβίδιος, Ρωμαίος ποιητής

## Θάνατοι
*23 Απριλίου - Γάιος Βίβιος Πάνσας Καιτρονιανός, Ρωμαίος ύπατος.
*7 Δεκεμβρίου - Μάρκος Τύλλιος Κικέρων, Ρωμαίος πολιτικός και συγγραφέας
*Πόπλιος Κορνήλιος Δολαβέλλας, Ρωμαίος ύπατος
*Κόιντος Τύλλιος Κικέρων, Ρωμαίος στρατιωτικός
*Αντίπατρος ο Ιδουμαίος, ιδρυτής της Ηρωδιανής δυναστείας

## Παραπομπές
Διαιρέτης ρεύματος

right|thumb|Το κυκλωματικό διάγραμμα ενός διαιρέτη ρεύματος:<br />
'''V<sub>in</sub>''': Τάση εισόδου<br>
'''I<sub>in</sub>''': Ρεύμα εισόδου<br>
'''R<sub>1</sub>, R<sub>2</sub>''': Ηλεκτρικές αντιστάσεις<br>
'''I<sub>1</sub>''': Ρεύμα της αντίστασης R<sub>1</sub> <br>
'''I<sub>2</sub>''': Ρεύμα της αντίστασης R<sub>2</sub>
Ο **διαιρέτης ρεύματος** είναι μία απλή κυκλωματική διάταξη η οποία αποτελείται από δύο αντιστάτες συνδεδεμένους παράλληλα, στα άκρα των οποίων εφαρμόζεται η τάση εισόδου. Το ρεύμα που διαρρέει το κύκλωμα (Iin) θα κατανεμηθεί στις αντιστάσεις με τρόπο αντιστρόφως ανάλογο προς την τιμή τους.

## Ανάλυση
Η ανάλυση του κυκλώματος ενός διαιρέτη ρεύματος είναι αρκετά απλή. Από την θεωρία των ηλεκτρικών κυκλωμάτων είναι γνωστό ότι δύο αντιστάσεις που είναι συνδεδεμένες παράλληλα μπορούν να αντικατασταθούν από μία και μοναδική αντίσταση, η τιμή της οποίας καθορίζεται σύμφωνα με τον ακόλουθο μαθηματικό τύπο:

Ισοδύναμη αντίσταση: 

R_1\| R_2 = \frac{1}{\frac{1}{R_1}+\frac{1}{R_2}} = \frac{R_1 \cdot R_2}{R_1+R_2}

Κατά συνέπεια και σύμφωνα με τον νόμο του Ωμ, το ρεύμα που θα διαρρέει το κύκλωμα θα ισούται με το πηλίκο της τάσης εισόδου Vin προς την ισοδύναμη αντίσταση.

I_{in} = \frac{V_{in}}{R_1\| R_2} = \frac{V_{in} \cdot (R_1 + R_2)}{R_1 \cdot R_2}

Εάν η παραπάνω εξίσωση λυθεί ως προς Vin, εφαρμοστεί ο νόμος του Ωμ για κάθε μία από τις αντιστάσεις R1 και R2 και αντικατασταθεί η τιμή της Vin, τότε προκύπτει η τιμή των Ι1 και Ι2.

I_{1} = I_{in} \cdot \frac{R_2}{(R_1 + R_2)}

I_{2} = I_{in} \cdot \frac{R_1}{(R_1 + R_2)}

Από την ανάλυση αυτή φαίνεται πως με κατάλληλη εκλογή των ηλεκτρικών αντιστάσεων του κυκλώματος μπορούμε να καθορίσουμε την τιμή του ρεύματος που θα διαρρέει κάθε μία από αυτές. Οι τύποι που προέκυψαν παραπάνω είναι παρόμοιοι με εκείνους που προκύπτουν για το κύκλωμα ενός διαιρέτη τάσης, μόνο που στην περίπτωση αυτή στον αριθμητή δεν βάζουμε την αντίσταση της οποίας το ρεύμα θέλουμε να υπολογίσουμε, αλλά την άλλη αντίσταση του κυκλώματος. Τέλος, οι τύποι που παρουσιάστηκαν μπορούν να εφαρμοστούν και σε κυκλώματα διαιρέτη ρεύματος τα οποία αποτελούνται από περισσότερες από δύο αντιστάσεις.

## Ειδικές περιπτώσεις
Στην περίπτωση που οι δύο αντιστάσεις του κυκλώματος έχουν ακριβώς την ίδια τιμή, τότε το ρεύμα εισόδου θα ισοκατανεμηθεί μεταξύ των δύο αντιστάσεων και θα ισχύει I_1 = I_2 = \frac{I_{in}}{2}. Επίσης, εάν η μία εκ των δύο αντιστάσεων είναι πολύ μικρότερη από την άλλη, τότε το ρεύμα που θα την διαπερνά θα είναι ίσο με Iin, ενώ το ρεύμα που θα διαπερνά την άλλη αντίσταση θα μηδενιστεί.

Κατηγορία:Ηλεκτρονικά κυκλώματα
Βελίκα Μεσσηνίας

Η **Βελίκα** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 239 κατοίκους, σύμφωνα με την Απογραφή του 2011.

## Πληροφορίες
Η Βελίκα ανήκει στην Κοινότητα Βελίκας, υπάγεται στη Δημοτική Ενότητα Μεσσήνης, του Δήμου Μεσσήνης και βρίσκεται σε υψόμετρο 19 μέτρων. Το όνομά της το οφείλει στον Βελίκ Αγά, που έμενε εκεί επί Τουρκοκρατίας. Απέχει 20 χιλιόμετρα από την Καλαμάτα και 2,5 χιλιόμετρα από την Παραλία Βελίκας.

## Κάστρο Βελίκας
Βορειότερα από τη Βελίκα υπάρχει το *Κάστρο Βελίκας*, το οποίο ανακαλύφθηκε από την Αρχαιολογική Υπηρεσία το 2007, αλλά δεν έχει μελετηθεί και δεν υπάρχουν περισσότερες πληροφορίες.

## Διοικητικές μεταβολές
* 08-02-1908, ο οικισμός Βελίκα προσαρτάται στο Δήμο Αριστομένους.
* 31-08-1912, ο οικισμός Βελίκα αποσπάται από το Δήμο Αριστομένους και προσαρτάται στην Κοινότητα Αβραμιού.
* 13-03-1934, ο οικισμός Βελίκα αποσπάται από την Κοινότητα Αβραμιού και ορίζεται έδρα της Κοινότητας Βελίκας.
* 04-12-1997, ο οικισμός Βελίκα αποσπάται από την Κοινότητα Βελίκας και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
27 π.Χ.

## Γεγονότα
*Ο Γάιος Ιούλιος Καίσαρας Οκταβιανός γίνεται ύπατος για έβδομη φορά. Ο συνεργάτης του Μάρκος Βιψάνιος Αγρίππας γίνεται ύπατος για τρίτη φορά. 
*16 Ιανουαρίου - Η Ρωμαϊκή Σύγκλητος απονέμει τον τίτλο του Αυγούστου στον Γάιο Ιούλιο Καίσαρα Οκταβιανό, σηματοδοτώντας την αρχή της Ρωμαϊκής Αυτοκρατορίας.

## Γεννήσεις
*Αυτοκράτορας Άι των Χαν

## Θάνατοι
*Μάρκος Τερέντιος Βάρρων, Ρωμαίος λόγιος

Κατηγορία:Έτη
Γιόζεφοβ

Το **Γιόζεφοβ** (τσεχ. *Josefov*, γερμ. *Josephstadt*) είναι περιοχή 
και συνοικία της Πράγας, εκεί όπου παλιότερα βρισκόταν το εβραϊκό γκέτο της πόλης. 

## Ιστορία

Οι Εβραίοι πιστεύεται ότι εγκαταστάθηκαν στην Πράγα από το 10ο αιώνα. Το πρώτο πογκρόμ έγινε το 1096 και συγκεντρώθηκαν μέσα σε ένα περιφραγμένο γκέτο. Το 1262, ο βασιλιάς Ότακαρ Β' των Πρεμυσλίδων εξέδωσε ένα διάταγμα, με το οποίο έδινε στην κοινότητα ένα βαθμό αυτοδιοίκησης. Το 1389, σε ένα από τα χειρότερα πογκρόμ, σφαγιάστηκαν πάνω από 3000 Εβραίοι. 
Το γκέτο γνώρισε περίοδο ευημερίας προς το τέλος του 16ου αιώνα, όταν ο εβραϊκής καταγωγής Δήμαρχος Μόρντετσαϊ Μάισελ έγινε Υπουργός Οικονομίας. Ο ίδιος έγινε αρκετά εύπορος και με τα χρήματά του βοήθησε στην ανάπτυξη του γκέτο. Εκείνη την περίοδο δημιουργήθηκε κι ο περίφημος μύθος για το Γκόλεμ της εβραϊκής συνοικίας.

Το 1850, η συνοικία ονομάστηκε Josefstadt από τον Ιωσήφ Β', αυτοκράτορα της Αγίας Ρωμαϊκής Αυτοκρατορίας, που έδωσε προνόμια στους Εβραίους της πόλης με το Διάταγμα Ανοχής το 1781. Δυο χρόνια πρωτύτερα, επετράπη στους Εβραίους να εγκατασταθούν έξω από την πόλη κι έτσι μειώθηκε το ποσοστό του εβραϊκού πληθυσμού στο Γιόσεφοβ. Εκεί πλέον παρέμεναν μόνο ορθόδοξοι και φτωχοί Εβραίοι.

Το μεγαλύτερο τμήμα της συνοικίας κατεδαφίστηκε μεταξύ του 1893 και του 1913, στα σχέδια οικοδόμησης της Πράγας στα πρότυπα της πόλης του Παρισιού. Απέμειναν μόνο έξι συναγωγές, το παλιό κοιμητήριο και το παλιό εβραϊκό Δημαρχείο. Σήμερα, στη συνοικία του Γιόσεφοβ υπάρχουν κτίρια των αρχών του 20ού αιώνα, με αποτέλεσμα να είναι δύσκολο να φανταστεί κανείς την αρχική εικόνα της παλαιάς συνοικίας, όταν φημολογείτο ότι διέμεναν 18.000 κάτοικοι.

## Ιστορικά μνημεία
* Η πατρική οικία του Φραντς Κάφκα.
* Η Μεγάλη Συναγωγή (Vysoká synagoga) του 16ου αιώνα.
* Το Εβραϊκό Δημαρχείο του 18ου αιώνα σε στυλ ροκοκό.
* Συναγωγή Κλάους (Klausova synagoga)του 16ου αιώνα σε στυλ μπαρόκ.
* Συναγωγή Μάισελ του 16ου αιώνα. Καταστράφηκε από φωτιά και τώρα χρησιμοποιείται σαν μουσείο.
* Συναγωγή Πίνκας του 16ου αιώνα, σήμερα αποτελεί μνημείο για τους μάρτυρες του Ολοκαυτώματος.
* Ισπανική Συναγωγή του 19ου αιώνα.
* Παλαιό Εβραϊκό Κοιμητήριο από το 15ο μέχρι το 18ο αιώνα. Είναι το παλαιότερο εβραϊκό κοιμητήριο στην Ευρώπη που διατηρείται μέχρι σήμερα.
* Παλαιά Νέα Συναγωγή (Staronová synagoga) του 13ου αιώνα σε γοτθικό ρυθμό.
* Εβραϊκή Αίθουσα Εκδηλώσεων (Obřadní síň) του 20ου αιώνα σε νεο-αναγεννησιακό ρυθμό.

## Εξωτερικοί σύνδεσμοι
* 

Κατηγορία:Πράγα
Το Πέρασμα του Φιδιού

**Το Πέρασμα του Φιδιού** (πρωτότυπος τίτλος: *The Snake's Pass*) είναι ένα μυθιστόρημα από τον Μπραμ Στόκερ που δημοσιεύθηκε στην Αγγλία το 1890 από τους εκδοτικούς οίκους *Sampson*, *Low*, *Marston*, *Searle* και *Rivingston*.  

Περασμα του φιδιου
Το Κόσμημα των Εφτά Αστεριών

**Το Κόσμημα των Εφτά Αστεριών** (*The Jewel of Seven Stars*) είναι μυθιστόρημα τρόμου από τον Ιρλανδό συγγραφέα Μπραμ Στόκερ, που πρωτοδημοσιεύθηκε στο Ηνωμένο Βασίλειο το 1903 από τον Αγγλικό εκδοτικό οίκο *Heinemann*. 

## Υπόθεση
Ένας πάμπλουτος αιγυπτιολόγος, ο Άβελ Τρελόνυ, βρίσκεται τραυματισμένος μέσα στο σπίτι του, μπροστά στο χρηματοκιβώτιό του. Έχει περιέλθει σε κατάσταση καταληψίας και κανείς δεν ξέρει ποιος και γιατί προσπάθησε να τον δολοφονήσει. Η κόρη του Μαργαρίτα καλεί σε βοήθεια ένα νεαρό δικηγόρο με τον οποίο είχε μια πρόσφατη γνωριμία. Έτσι ξεκινάει ένα συναρπαστικό ταξίδι στη χώρα του Νείλου, που αναζητεί και παρουσιάζει τις μεταφυσικές αρχαίες δοξασίες και πρακτικές των Αιγυπτίων Φαραώ και του Ιερατείου για την απόκτηση της αθανασίας, οι οποίες είχαν συναρπάσει τους λογίους της Βικτωριανής Αγγλίας.

Στην δεκαετία του 1970, η νουβέλα έγινε βάση για την ταινία *Blood from the Mummy's Tomb*. Σε μια άλλη κινηματογραφική μεταφορά, *The Awakening*, πρωταγωνιστούσαν οι Τσάρλτον Χέστον και Στέφανι Ζίμπαλιστ.

## Εξωτερικοί συνδέσμοι
* The Jewel of Seven Stars - Η αγγλική έκδοση του βιβλίου στο Project Gutenberg

Κοσμημα των εφτα αστεριων
Κατηγορία:Μυθιστορήματα που έγιναν ταινίες
Το λημέρι του Λευκού Σκουληκιού

**Το λημέρι του Λευκού Σκουληκιού** (πρωτότυπος τίτλος: *Lair of the White Worm*) είναι μυθιστόρημα τρόμου από τον Ιρλανδό συγγραφέα Μπραμ Στόκερ, που δημοσιεύθηκε πρώτη φορά στην Αγγλία το 1911 από τον εκδοτικό οίκο *William Rider and Son Ltd*. Η νουβέλα αυτή ενέμπνευσε μια ομώνυμη ταινία του 1998 σκηνοθετημένη από τον Κεν Ρούζελ. 

## Εξωτερικοί σύνδεσμοι
*Το λημέρι του Λευκού Σκουληκιού

Κατηγορία:Μυθιστορήματα του Μπραμ Στόκερ
Κατηγορία:Μυθιστορήματα που έγιναν ταινίες
Ντράφι

Το **Ντράφι** είναι συνοικία της πρώην κοινότητας Πικερμίου Αττικής και του νυν Δήμου Ραφήνας-Πικερμίου, οικοδομημένη στους νοτιοανατολικούς πρόποδες της Πεντέλης. Κτίστηκε με σκοπό τη στέγαση των δικαιούχων του Συνεταιρισμού Γεωργικών Υπαλλήλων «Ο ΠΑΝ». Συνορεύει με τις περιοχές Πικέρμι (κέντρο), Διώνη, Πεντέλη, Ανθούσα, Παλλήνη. Στο Ντράφι λειτουργεί ο Ναός της Αναλήψεως.

Σήμερα χαρακτηρίζεται «η Εκάλη των Μεσογείων», καθώς οικοδομούνται στην περιοχή κυρίως πολυτελείς μονοκατοικίες και επαύλεις. Ο οικοδομικός οργασμός εντάθηκε με την εγκατάσταση του γειτονικού αεροδρομίου των Σπάτων, καθώς πολλοί υπάλληλοι του αεροδρομίου αναζητούν κατοικία εκεί. Το οδικό δίκτυο παρουσιάζει ατέλειες, με συχνές στροφές και απότομες κλίσεις. Ωστόσο, αρκετοί δρόμοι είναι πλατύτεροι από τους δρόμους της Διώνης και του γειτονικού Αγίου Σπυρίδωνα, με κατεξοχήν παράδειγμα την οδό Αχαιών, που ενώνει το Ντράφι με την Πεντέλη και την Ανθούσα. Για τη μετακίνησή τους οι κάτοικοι του Ντραφίου μεταβαίνουν στο κεντρικό Πικέρμι είτε στην Παλλήνη, μέσω της οδού Ελαιώνων.

Το Ντράφι έχει απειληθεί από πυρκαγιές κατά το παρελθόν (πληγώθηκε σημαντικά το 1995, το 1998, το 2009 και το 2022).

## Αξιοθέατα

μικρογραφία|Ο καταρράκτης
Σημαντικό αξιοθέατο στο  Ντράφι και πόλο έλξης για αρκετούς και το χειμώνα και το καλοκαίρι αποτελεί  ο καταρράχτης επί της οδού Αχαιών, μόλις 50 μέτρα μακριά από τον δρόμο.

Κατηγορία:Δήμος Ραφήνας - Πικερμίου
Κατηγορία:Κωμοπόλεις της Αττικής
Καλλιτεχνούπολη Αττικής

Η **Καλλιτεχνούπολη** είναι γνωστός συνοικισμός που υπάγεται στο δήμο Ραφήνας - Πικερμίου και είναι οικοδομημένος στις ανατολικές παρυφές του Πεντελικού όρους. Κατοικήθηκε από δικαιούχους του συνεταιρισμού καλλιτεχνών. 

 

Κατηγορία:Δήμος Ραφήνας - Πικερμίου
Κατηγορία:Χωριά της Αττικής
Διώνη Αττικής

Η **Διώνη** είναι περιοχή στα όρια της πρώην κοινότητας Πικερμίου Αττικής και νυν του δήμου Ραφήνας-Πικερμίου. Είναι μία από τις ανερχόμενες περιοχές των Μεσογείων, με σημαντική  οικοδομική δραστηριότητα. Υπολογίζεται ότι κατοικείται από 400 περίπου οικογένειες. Η ανέγερση πολυκατοικιών απαγορεύεται. Αναμένεται να υλοποιηθούν έργα κοινής ωφέλειας, όπως δημιουργία εμπορικού κέντρου. Από τον Μάιο του 2007 η Διώνη υδροδοτείται από την Ε.ΥΔ.Α.Π.. Από τα τέλη του 2008 λειτουργεί εκκλησία προς τιμήν της Αγίας Φιλοθέης. Το καλοκαίρι του 2009 η περιοχή επλήγη από τη μεγάλη πυρκαγιά που κατέκαψε τα Μεσόγεια, δίχως σημαντικές ζημιές σε κατοικίες αλλά με εκτεταμένες καμένες εκτάσεις πεύκων. Συνορεύει με τις περιοχές Πικέρμι (κέντρο), Ντράφι, Άγιος Σπυρίδωνας. Σχεδόν δίπλα στην αρχή του οικισμού βρίσκονται οι αθλητικές εγκαταστάσεις του Πικερμίου (ένα κλειστό γήπεδο μπάσκετ και ένα γήπεδο ποδοσφαίρου με σύγχρονο πλαστικό χλοοτάπητα). Στα σύνορα Διώνης-Ντραφίου βρίσκεται παλαιός νερόμυλος.

## Οδικό δίκτυο, ΜΜΜ, αποστάσεις και προορισμοί
Κεντρικές οδοί της Διώνης είναι η Κύπρου, η Μεσολογγίου, η Ροδόπης και η Αιγαίου Πελάγους η οποία αποτελεί το δυτικό σύνορο της Διώνης και την διατρέχει σχεδόν ολόκληρη. Το οδικό δίκτυο, αν και γίνονται ασφαλτοστρώσεις, δεν ανταποκρίνεται στις νέες απαιτήσεις, καθώς στο μεγαλύτερο μέρος του είναι χαραγμένο πριν την έντονη οικιστική ανάπτυξη, με συνέπεια την ύπαρξη στενών οδών, στροφών και τη δημιουργία προβλημάτων ύστερα από βροχές. Η Διώνη δεν εξυπηρετείται από κάποιο μέσο μαζικής μεταφοράς πέρα από το τοπικό λεωφορείο του δήμου. Η απόσταση Διώνης-κέντρου Πικερμίου με αυτοκίνητο είναι γύρω στα 5 λεπτά ενώ η περιοχή απέχει περίπου 8-15 λεπτά από την Παλλήνη, τη Ραφήνα και τα Σπάτα.

Κατηγορία:Δήμος Ραφήνας - Πικερμίου
Κατηγορία:Κωμοπόλεις της Αττικής
Νταού Πεντέλης Αττικής

Η **Νταού** Πεντέλη είναι ένας απόμακρος οικισμός, στα ανατολικά του όρους, στην περιοχή όπου βρίσκεται η Ιερά Μονή Παντοκράτορος Χριστού της Ιεράς Αρχιεπισκοπής Αθηνών, που φιλοξενεί παιδιά με ψυχιατρικά προβλήματα στο ομώνυμο ίδρυμα. Συνορεύει με την Καλλιτεχνούπολη και τον Νέο Βουτζά. Απειλήθηκε από τις πυρκαγιές του 2005, του 2018, του 2022 και του 2024
right|60px
Το όνομα Νταού οφείλεται σε παραφθορά του ονόματος "ΤΑΩ", το οποίο αποτελούσε παλιό προσωνύμιο της μονής. Το προσωνύμιο αυτό αποδίδεται στο μονόγραμμα (φαίνεται στην διπλανή εικόνα) που υπήρχε στην είσοδο της μονής και έμοιαζε να αναγράφει "ΤΑΩ".

Ο οικισμός αναγνωρίστηκε επίσημα το 1961 και εντάχθηκε στην τότε κοινότητα Πεντέλης. Σήμερα ανήκει στον Δήμο Πεντέλης και αριθμεί 144 μονίμους κατοίκους (απογραφή 2011).

## Παραπομπές


Κατηγορία:Οικισμοί του Πεντελικού
Κατηγορία:Χωριά της Αττικής
Καλία

Η **Καλία** είναι είδος διπλής πιρόγας (ελαφρύ σκάφος) που χρησιμοποιούνταν από τους ιθαγενείς των νήσων της Πολυνησίας κυρίως για πολεμικούς σκοπούς. Σήμερα εξακολουθεί η χρήση του για τουριστικές θαλάσσιες εκδρομές.

Το μήκος αυτού του σκάφους ποικίλει από 15 μέχρι 25 μέτρα. Συντίθεται από δύο πιρόγες ανισομήκεις (σε αντίθεση με το καταμαράν), συνδεόμενες μεταξύ τους με μια επ΄ αυτών ξύλινη πλατφόρμα στο κέντρο της οποίας φέρεται μικρή καλύβα που στηρίζει τον ιστό (κατάρτι). Το ιστίο (πανί) της καλίας είναι τριγωνικό και φέρεται με δύο κεραίες που ενώνονται στη μια άκρη τους. Ο τύπος αυτού του σκάφους μπορεί να περιλάβει πολλούς, κάποτε πολεμιστές και σήμερα επιβάτες εφόσον καιρικές συνθήκες το επιτρέπουν  με πλεύση αρκετά γρήγορη.

## Πηγές
*Haddon, A.C., and Hornell, J. (1936). Canoes of Oceania Volume I, The Canoes of Polynesia, Fiji, and Micronesia. Honolulu, Hawaii: Bishop Museum Press. 
*Popaos and Kalias

Κατηγορία:Τύποι ελαφρών σκαφών
Καλλιθέα Πεντέλης

Η **Καλλιθέα**, παλαιότερα γνωστή ως **Μπουρμπάχτι**, είναι ορεινή, δασόφυτη πεδιάδα επάνω στο Πεντελικό όρος, γνωστή παλαιότερα και ως **Καλλίσια**. Σύμφωνα με ευρήματα της περιοχής κατοικήτο κατά την αρχαιότητα από τους κατοίκους του αρχαίου Δήμου Πεντέλης, ενώ γύρω στο 19ο αιώνα φιλοξένησε τους ορεσίβιους Σαρακατσαναίους, καθώς προσφερόταν η περιοχή για βοσκή και καλλιέργεια.  Συνδέεται με την Πεντέλη με την οδό Φίλωνος-Καλισσίων που διέρχεται μπροστά από το κοιμητήριο και καταλήγει στη **Μικρή Καλλιθέα**, τη ράχη Ντραφίου, τον Γέρακα μέσω της οδού Ασπασίας - Πεντέλης, την Ανθούσα και τα Μεσόγεια μέσω της οδού Ιάσονος-Ανθούσας.

## Τοπωνύμιο
Η ονομασία "Καλλιθέα" προέρχεται από τα συνθετικά "κάλλος" που σημαίνει ομορφιά + "θέα", ήτοι "Όμορφη Θέα", καθώς η ορεινή πεδιάδα βρίσκεται σε μεγάλο υψόμετρο με πρόσοψη στο λεκανοπέδιο των Αθηνών και τα Μεσόγεια. Η λέξη σχετίζεται πιθανώς ετυμολογικά και με τη Μονή των Καλλισίων. Η "Μικρή Καλλιθέα" αποτελείται από μερικά οικοδομικά τετράγωνα στο πεντελικό όρος (σε εσοχή του βουνού) λιγό πριν την είσοδο του Ντραφίου.

Κατηγορία:Οικισμοί και Περιοχές της Βόρειας Μεσογαίας
Κατηγορία:Οικισμοί του Πεντελικού
Κατηγορία:Δήμος Σπάτων - Αρτέμιδος
Α.Ο. Άρτεμις Δραπετσώνας

Η **Άρτεμις** ήταν ποδοσφαιρικός σύλλογος γυναικών στην Δραπετσώνα.

## Ιστορία
Ιδρύθηκε το 1987 με χρώματα κόκκινο και άσπρο και ήταν από τους πρώτους γυναικείους ποδοσφαιρικούς συλλόγους. Έδρα της ήταν το Δημοτικό γήπεδο Δραπετσώνας Γιάννης Βάζος.

Το 1997 κι ενώ έπαιζε στην Α΄ Εθνική συγχωνεύτηκε με τη Δόξα Πειραιά που αγωνιζόταν στο ίδιο γήπεδο και δημιουργήθηκε η Ενωση Δόξας Πειραιά-Άρτεμις Δραπετσώνας.

Η Άρτεμις αγωνίστηκε στην Α΄ Εθνική από το 1993 μέχρι το 1997.

## Τίτλοι
* Πρωταθλήτρια Β΄ Εθνικής: 1993

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1987
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Δήμος Κερατσινίου - Δραπετσώνας
Έλυτρο

Η λέξη **έλυτρο** χρησιμοποιείται στη Βιολογία και Ιατρική με διάφορες έννοιες. Μερικές από αυτές είναι
*έλυτρο του Bowman στο νεφρό,
*έλυτρο του Schwann στα νεύρα,
*στην εντομολογία, τα έλυτρα δηλ. τα μπροστινά φτερά ― ιδιαίτερα των κολεοπτέρων.
Καράκας

thumb|right|

Το **Καράκας** () είναι πρωτεύουσα της Βενεζουέλας. Η επίσημη ονομασία της πόλης είναι . Πρόκειται για το κυβερνητικό, οικονομικό και πολιτιστικό κέντρο της χώρας. Σύμφωνα με απογραφή του 2001 ο πληθυσμός της πόλης ανέρχεται σε 3.066.233 άτομα. Δήμαρχος της πόλης είναι ο Χουάν Μπαρρέτο, ο οποίος εξελέγη για την τετραετία 2004 - 2008. 
Η πόλη βρίσκεται στο βόρειο μέρος της χώρας κοντά στην Καραϊβική Θάλασσα. Ο πληθυσμός του Καράκας -συμπεριλαμβάνοντας τα προάστια και τις γειτονικές πόλεις εκτός περιοχής πρωτευούσης- ανέρχεται στα 4.7 εκατομμύρια.

## Ιστορία
[thumb|right|200px|Ο πρώτος χάρτης του Καράκας από τον Κυβερνήτη Χουάν ντε Καρβαχάλ, [1578]]
Πριν από πεντακόσια χρόνια, η περιοχή στην οποία αναπτύχθηκε η πόλη του Καράκας κατοικούνταν από ιθαγενείς. Η πρώτη προσπάθεια αποικισμού της περιοχής έγινε το 1562 από τον Ισπανό Φρανσίσκο Φαχάρδο, αλλά εκδιώχθηκε από τους ντόπιους. Πέντε χρόνια αργότερα, στις 25 Ιουλίου 1567, ο επίσης Ισπανός Ντιέγο ντε Λοσάδα ίδρυσε την πόλη *Santiago de León de [[Caracas]]*, της οποίας επιταχύνθηκε η ανάπτυξη χάρη στις καλλιέργειες κακάο. 

Οργανωμένες απόπειρες επανάστασης για ανεξαρτησία κατεστάλησαν στις 13 Ιουλίου 1797. Ωστόσο, ο λαός εμπνεύστηκε από τη Γαλλική και την Αμερικανική Επανάσταση και στις 5 Ιουλίου 1811 υπογράφτηκε Συνθήκη Ανεξαρτησίας στο Καράκας. Στις 26 Μαρτίου 1812, η πόλη του Καράκας καταστράφηκε από σεισμό, ο οποίος παρουσιάστηκε από τις Αρχές ως θεία τιμωρία για την εξέγερση εναντίον του Ισπανικού Στέμματος κατά τη διάρκεια του Πολέμου Ανεξαρτησίας της Βενεζουέλας. 

Η πόλη αποτέλεσε γενέτειρα για δυο σημαντικές φυσιογνωμίες της ιστορίας της Λατινικής Αμερικής: του Φρανσίσκο ντε Μιράντα και του Σιμόν Μπολίβαρ. 

Κατά τη διάρκεια του πρώτου μισού του 20ού αιώνα, η οικονομία της Βενεζουέλας, χώρας πλούσιας σε πετρέλαιο, αναπτυσσόταν σταθερά κι έτσι το Καράκας έγινε ένα από τα μεγάλα οικονομικά κέντρα της Λατινικής Αμερικής. 

* 
* Χάρτης βροχοπτώσεων' υψόμετρο 909m
* Χάρτης 

Κατηγορία:Πόλεις της Βενεζουέλας
Κατηγορία:Πρωτεύουσες της Νότιας Αμερικής
Φαροδείκτης

Ο **φαροδείκτης** είναι βιβλίο (σειρά βιβλίων) που περιέχει όλα τα στοιχεία των φάρων, φανών, φαροικιών, φαρόπλοιων, βοηθημάτων ραντάρ και ηχητικών σημάτων όλης της υδρογείου. Αποτελεί σημαντικό ναυτιλιακό βοήθημα.

Οι σημαντικότεροι διεθνείς φαροδείκτες είναι οι αμερικανικής έκδοσης που είναι 6 τόμοι που εκδίδονται ανά 3μηνο για την υδρόγειο και ετήσια για τα εσωτερικά ύδατα και τις ακτές των ΗΠΑ, (που περιλαμβάνουν τις μεγάλες λίμνες ΗΠΑ και Καναδά) και οι βρετανικής έκδοσης που είναι 12 τόμοι και εκδίδονται ανά 18μηνο.

## Περιεχόμενα
Γενικά οι φαροδείκτες κατά τόμο περιέχουν:
# Χάρτη της περιοχής που καλύπτει κάθε τόμος.
# Χάρτη της υδρογείου με γεωγραφική διαίρεση κατά τόμους χρήσης φαροδεικτών.
# Πίνακα εύρεσης απόστασης εμφάνισης φάρου.
# Διάγραμμα μηχανικής φωτοβολίας των μικρών φανών, συναρτήσει ισχύος σε κηρία.
# Αλφαβητικό ευρετήριο με τους αύξοντες αριθμούς (No) των διαφόρων βοηθημάτων κατά γεωγραφική θέση.
# Τέλος παρέχουν κατά στήλες όλα τα στοιχεία ταυτότητας των φάρων που ενδιαφέρουν τους ναυτιλλόμενους. Η παράθεση αυτών των στηλών είναι:
#* 1η στήλη: α/α (No) του φάρου.
#* 2η στήλη: Έτος και τελευταία δημοσίευση αλλαγών με την ένδειξη U αν είναι φάρος "ανεπιτήρητος".
#* 3η στήλη: Στίγμα του φάρου(φ/λ) με τις γεωγραφικές συντεταγμένες.
#* 4η στήλη: Αριθμό και χρώμα φωτός, ισχύ σε κηρία, σήματα ομιχλης εφόσον εκπέμπει.
#* 5η στήλη: "Χαρακτηριστικό" και "περίοδο φάρου".
#* 6η στήλη: Ύψος της φωτιστικής εστίας του φάρου σε πόδες υπέρ την πλήμμη.
#* 7η στήλη: Γεωγραφική φωτοβολία του φάρου.
#* 8η στήλη: Επαναλαμβάνεται το αυτό της 1ης στήλης, για ευκολία.
#* 9η στήλη: Περιγραφή της φαροικίας ή του φαρόπλοιου με το προσεγγίζον ύψος, και
#* 10η στήλη: Παρατηρήσεις. Σε αυτές περιλαμβάνονται αναλυτικά χαρακτηριστικά, τυχόν τομείς κλπ.
Στο κάτω μέρος κάθε σελίδας φέρεται με έντονα γράμματα η φράση: all bearings are true, from seaward, δηλαδή "οι διοπτεύσεις που αναφέρονται έχουν ληφθεί από την θάλασσα και έχουν αναχθεί σε αληθείς".

Οι μεταβολές των φάρων και λοιπών σημάτων του φαροδείκτη γνωστοποιούνται με τις αγγελίες προς ναυτιλλομένους με τις οποίες και θα πρέπει τακτικά και επιμελώς να ενημερώνονται οι φαροδείκτες.

## Παραπομπές

Κατηγορία:Φάροι
Κατηγορία:Ναυτιλιακά βοηθήματα
Παράφρονες (Χάρι Πότερ)

μικρογραφία|Ένας Παράφρονας.
Οι **Παράφρονες** (αγγλικά: **Dementors**) είναι φανταστικά πλάσματα που αναφέρονται για πρώτη φορά στο βιβλίο *[[Ο Χάρι Πότερ και ο Αιχμάλωτος του Αζκαμπάν]]* της σειράς *[[Χάρι Πότερ]]* της Αγγλίδας συγγραφέως Τζ. Κ. Ρόουλινγκ. Πρόκειται για δεσμοφύλακες στη φυλακή των μάγων του Σύμπαντος του *Χάρι Πότερ*, την περιβόητη "Φυλακή του Αζκαμπάν". Σύμφωνα με τη Ρόουλινγκ (αλλά και τον Αλφόνσο Κουαρόν -σκηνοθέτη της ονώνυμης ταινίας), οι Παράφρονες περιγράφονται ως όντα χωρίς συγκεκριμένα χαρακτηριστικά, που μοιάζουν στην όψη με φαντάσματα. Φορούν μακρείς μαύρους μανδύες και τις λίγες φορές που φαίνονται σημεία του σώματός τους (κυρίως τα χέρια τους), απεικονίζονται σκουρόχρωμα και σκελετωμένα.

Είναι πολύ δυνατά και τρομακτικά όντα, των οποίων η ικανότητα είναι να τρέφονται με τις χαρούμενες αναμνήσεις των ανθρώπων και να τους καθηλώνουν στις χειρότερες. Με αυτό τον τρόπο μπορούν να τους τρελάνουν, αφού τους κάνουν να νιώθουν (όπως περιγράφουν όσοι τους συνάντησαν) σαν να πρόκειται να μην ξανανιώσουν ευτιχισμένοι ποτέ. Στην ουσία, με την επίθεσή τους οι Παράφρονες ρουφούν τη ψυχή του θηράματός τους σιγά σιγά. Η στιγμή που η ψυχή βγαίνει από το θύμα και αυτό πεθαίνει, λέγεται "φιλί".

Οι Παράφρονες διαθέτουν κακή αύρα, η οποία επηρεάζει αρνητικά το περιβάλλον όπου βρίσκονται: ο ουρανός σκοτεινιάζει, οι καιρικές συνθήκες χειροτερεύουν, τα φυτά μαραίνονται, και άλλα.

Όντας φύλακες του Αζκαμπάν (που τοποθετείται στον Ατλαντικό Ωκεανό), είναι υποχρεωμένοι να μην φεύγουν και να μην κάνουν καμία επίθεση, αν δεν έχουν την άδεια του Υπουργείου Μαγείας, από το οποίο και ελέγχονται. 

Τα πλάσματα αυτά, μπορούν να νικηθούν μόνο με ένα δυνατό ξόρκι, ονόματι Προστάτης. Όταν ο μάγος το εκτελεί, επικαλείται ένα ζώο -τον προστάτη του- ώστε να διώξει τους Παράφρονες. Ο κάθε μάγος καλεί διαφορετικό ζώο με το ξόρκι. Δεν καταφέρνουν όλοι οι μάγοι να δημιουργήσουν έναν ολόσωμο προστάτη, λόγω του εξαιρετικά υψηλού επιπέδου δυσκολίας. Το ξόρκι διδάσκεται στο έβδομο έτος φοίτησης στο Hogwarts. Ο Χάρι μαθαίνει να εκτελεί το ξόρκι με ολόσωμο προστάτη -ένα αρσενικό ελάφι- στο τρίτο έτος, με τη βοήθεια του Ρέμους Λούπιν, του τότε καθηγητή του στο μάθημα της Άμυνας Εναντίον των Σκοτεινών Τεχνών. Σύμφωνα με τις οδηγίες του, για να εκτελεστεί το ξόρκι του Προστάτη, ο μάγος πρέπει να πει καθαρά τα λόγια "καλώ τον Προστάτη" και να σκεφτεί έντονα την πιο ευτυχισμένη ανάμνησή του.

Κατηγορία:Χαρακτήρες της σειράς Χάρι Πότερ
Κατηγορία:Φαντάσματα στην ποπ κουλτούρα
Λιμποβίσι Αρκαδίας

Το **Λιμποβίσι** είναι εγκαταλελειμμένο χωριό της Αρκαδίας, ευρισκόμενο σε ελατόφυτη τοποθεσία στα 1.210 μέτρα υψόμετρο, πάνω από τις χαράδρες του Μαινάλου. Διοικητικά ανήκει στην Κοινότητα Πιάνας και υπάγεται στη Δημοτική Ενότητα Φαλάνθου, του Δήμου Τρίπολης. Απέχει περίπου 30 χιλιόμετρα από την Τρίπολη.

## Ιστορία
[μικρογραφία|upright=0.75|αριστερά|Προτομή του [Θεόδωρος Κολοκοτρώνης|Θεόδωρου Κολοκοτρώνη, στο Λιμποβίσι Αρκαδίας]]
Από το Λιμποβίσι καταγόταν ο Θεόδωρος Κολοκοτρώνης καθώς η οικογένειά του, όπου ζούσε εκεί για δώδεκα γενεές. Πρώτος έφτασε κυνηγημένος ο προπάτορας του Θεόδωρου, ο Τριανταφυλλάκος Τσεργίνης.

Υπήρξε μεγάλη και τρανή επικράτεια, ένα πραγματικό οχυρό. Η ύπαρξη του οικισμού μαρτυρείται ήδη από την Ενετοκρατία και μάλιστα με ευάριθμους κατοίκους, κοντά στους 500. Κατά τη δεύτερη Τουρκοκρατία της Πελοποννήσου το Λιμποβίσι αναφέρεται ότι υπαγόταν διοικητικά στο Βιλαέτι της Καρύταινας. Μετά την Επανάσταση του 1821, οι κάτοικοι εγκατέλειψαν την περιοχή και εγκαταστάθηκαν στο χωριό Κατσίμπαλη.

Σήμερα ο περιβάλλων χώρος έχει αναδιαμορφωθεί με δαπάνες του Παναγιώτη Αγγελόπουλου. Το αναστηλωμένο κτήριο λειτουργεί ως μουσείο της οικογένειας των Κολοκοτρωναίων και της Ελληνικής Επανάστασης, είναι κτισμένο ακριβώς δίπλα στο παλιό πατρικό σπίτι του Θεόδωρου Κολοκοτρώνη και είναι πιστό αντίγραφο του παραδοσιακού κολοκοτρωναίικου σπιτιού. Ακόμη έχει αναστηλωθεί και η παρακείμενη εκκλησία του Αγίου Ιωάννη Προδρόμου.

Στην πλακόστρωτη πλατεία του χωριού υπάρχουν πηγές. Το πλάτωμά του αγναντεύει το Μαίναλο και το Αρκουδόρεμα, το καταφύγιο της Άρκτου των Αρκάδων. Στο Λιμποβίσι πραγματοποιείται στις 28 Αυγούστου κάθε έτους παραδοσιακό πανηγύρι προς τιμήν του Αγίου Ιωάννη Προδρόμου.

Πολύ κοντά στο Λιμποβίσι βρίσκεται το επίσης εγκαταλελειμμένο χωριό Αρκουδόρεμα, εκεί όπου πριν από την έναρξη της Επανάστασης του 1821 είχαν τα λημέρια τους οι Κολοκοτρωναίοι και άλλοι Καπεταναίοι και Κλέφτες.

## Διοικητικές μεταβολές
Το Λιμποβίσι το 1835 (ΦΕΚ 16Α - 24/05/1835), προσαρτάται στο Δήμο Φαλάνθου, με έδρα το Αρκουδόρεμα. Το 1841 (ΦΕΚ 5Α - 08/03/1841), η έδρα του Δήμου Φαλάνθου, μεταφέρεται στην Πιάνα. Το 1879 (ΦΕΚ 50Α - 25/07/1879), ο οικισμός Λιμποβίσι, καταργείται.

## Πληθυσμός
μικρογραφία|Η οικία Κολοκοτρώνη στο Λιμποβίσι
μικρογραφία|Επιγραφή στο Λιμποβίσι Αρκαδίας

## Δείτε επίσης
* Αρκουδόρεμα Αρκαδίας
* Παναγία Αρκουδορέματος Αρκαδίας
* Οικογένεια Κολοκοτρώνη

## Παραπομπές


## Εξωτερικοί σύνδεσμοι
* Ιστοσελίδα traveltripolis, Δήμου Τρίπολης
* 

Κατηγορία:Εγκαταλελειμμένα χωριά της περιφερειακής ενότητας Αρκαδίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Φαλάνθου
Κατηγορία:Δήμος Τρίπολης
Πλατεία Γεωργίου Α΄

Η **Πλατεία Βασιλέως Γεωργίου Α΄**, πιο γνωστή ως **Πλατεία Γεωργίου Α΄**, ή και όπως έχει επικρατήσει στους Πατρινούς, **Πλατεία Γεωργίου**, είναι η κεντρική πλατεία της Πάτρας.  

## Ιστορία
Δημιουργήθηκε επί Ιωάννου Καποδίστρια και με το σχέδιο που συνέταξε ο απεσταλμένος του κυβερνήτη Σταμάτης Βούλγαρης το 1829. Το σχέδιο απέβλεπε στην δημιουργία της Πάτρας από την αρχή, αφού η πόλη είχε καταστραφεί εξ ολοκλήρου κατά την Επανάσταση. Το σχέδιο περιελάμβανε ανάπτυξη της νέας πόλης δίπλα στην παλιά με κάθετους και οριζόντιους δρόμους, πεζοδρόμια και νέες μεγάλες πλατείες. Το κάτω και το πάνω μέρος της πλατείας αντίστοιχα, περιβάλουν οι οδοί Μαιζώνος και Κορίνθου, ενώ η οδός που νοητά την διατρέχει είναι η Γεροκωστοπούλου. 

Κατά καιρούς το 19ο αιώνα έχει αλλάξει πολλές ονομασίες. Ξεκίνησε ως Πλατεία Δημοκρατίας, άλλαξε σε Καλαμογδάρτη, Όθωνος, Κεντρική, Θωμόπουλου, Εθνική, Παλλιγενεσίας και από το 1863 σε Γεωργίου Α΄ προς τιμήν του βασιλέως Γεώργιου Α'.

 
Στην πλατεία υπάρχει το Θέατρο Απόλλων έργο του Ερνέστου Τσίλερ. Το 1875 τοποθετήθηκαν τα δύο χαρακτηριστικά σιντριβάνια με τους λέοντες που υπάρχουν και σήμερα, τα οποία παραγγέλθηκαν στην Ιταλία. Το 1878 απέκτησε φωτισμό με καλίγραμμους φανοστάτες κατασκευασμένους από μαντέμι στο Παρίσι και οι οποίοι λειτουργούσαν με φωταέριο, μάλιστα σήμερα σώζονται δύο εξ αυτών που έχουν μετατραπεί και λειτουργούν με ηλεκτρικό ρεύμα. Έχει ανακατασκευαστεί πολλές φορές με τελευταία το 2006. 

Αποτελεί το κέντρο των καρναβαλικών εκδηλώσεων και είναι τόπος πολιτικών συγκεντρώσεων, συναυλιών και άλλων γεγονότων. 

Η πλατεία μετά την αφαίρεση τμημάτων των κεντρικών δρόμων (Μαιζώνος και Κορίνθου) που διέσχιζαν το εσωτερικό της έχει πλέον έκταση γύρω στα 8.1 στρέμματα. 

Εκεί ο Περικλής Καλαμογδάρτης το 1843 ανέγνωσε το πρώτο σύνταγμα της Ελλάδος και για αυτόν τον λόγο η πλατεία αργότερα έλαβε και το όνομά του.

## Παραπομπές

Γεωργιου
Γεωργίου Πατρών
Κατηγορία:Γεωγραφία της Πάτρας
Κατηγορία:Γεώργιος Α΄ της Ελλάδας
Σαντάμ Χουσεΐν

Ο **Σαντάμ Χουσεΐν** (*πλήρες όνομα: Σαντάμ Χουσεΐν Αμπντ αλ Ματζίντ αλ Τικρίτι*) ήταν Ιρακινός πολιτικός που κυβέρνησε το Ιράκ από το 1979 έως το 2003.

Γεννήθηκε στις 28 Απριλίου 1937 και εκτελέστηκε στις 30 Δεκεμβρίου του 2006, μετά την καταδίκη του από ιρακινό δικαστήριο σε θάνατο δι' απαγχονισμού. Καθαιρέθηκε από την εξουσία, έπειτα από στρατιωτική επιχείρηση των Η.Π.Α. στο Ιράκ, με την κωδική ονομασία "Σοκ και δέος". Από την ημέρα της καθαίρεσής του έως και τις 13 Δεκεμβρίου του 2003, είχε βρει καταφύγιο σε ένα δωμάτιο κάτω από το έδαφος, κοντά στην γενέτειρά του, το *[[Τικρίτ]]*.

Κατά τη διάρκεια της θητείας του, ξεκίνησε δύο πολέμους. Επιτέθηκε αρχικά στο Ιράν και έπειτα στο Κουβέιτ, το 1990.

Στις 5 Νοεμβρίου 2005, οδηγήθηκε σε δίκη, όπου του απαγγέλθηκαν κατηγορίες για εγκλήματα κατά της ανθρωπότητας. Έναν χρόνο μετά, το δικαστήριο έκρινε ένοχο τον πρώην ηγέτη του Ιράκ και τον καταδίκασε σε θάνατο διά απαγχονισμού. Η ποινή εκτελέστηκε στις 30 Δεκεμβρίου 2006, περίπου στις 6 π.μ. τοπική ώρα.

## Παραπομπές


## Εξωτερικοί σύνδεσμοι
* Από τη γέννηση έως τον θάνατο  (Skai.gr / 30.12.2006)
* Εκτελέστηκε ο Σαντάμ (Ert.gr / 30.12.2006)

## Δείτε επίσης
*Μουαμάρ Καντάφι

Κατηγορία:Πρόεδροι του Ιράκ
Κατηγορία:Δικτάτορες
Κατηγορία:Αντιαμερικανισμός
Χαμαιλέων (αστερισμός)

Ο **Χαμαιλέων** (, συντομογραφία **Cha**) είναι αστερισμός, ένας από τους 12 που δημιούργησαν οι Pieter Dirkszoon Keyser και Frederick de Houtman μεταξύ των ετών 1595 και 1597, και πρωτοεμφανίσθηκε στην *[[Ουρανομετρία]]* του Johann Bayer το 1603. Είναι ένας από τους 88 επίσημους αστερισμούς που θέσπισε η Διεθνής Αστρονομική Ένωση. Είναι νότιος αστερισμός, αόρατος από την Ελλάδα, και συνορεύει με τους παρακάτω έξι αστερισμούς: Τρόπις, Ιπτάμενος Ιχθύς, Τράπεζα, Οκτάς Πτηνόν και Μυία. Σχετικώς μικρός και ασήμαντος αστερισμός, είχε ενσωματωθεί από τον Pontanus στην *Treatise* του John Chilmead με τη Μυία ως «ο χαμαιλέων με τη μύγα» (η μύγα είναι και στην πραγματικότητα τροφή αυτού του ζώου, του χαμαιλέοντα). Αλλά ο Ιούλιος Σίλερ μετέβαλε εντελώς τον χαρακτήρα του αστερισμού ενώνοντάς τον με το Πτηνόν και τη Μυία και σχηματίζοντας από το σύνολο τη βιβλική Εύα.
Στην Κίνα κάποιοι αστέρες του Χαμαιλέοντος συναποτελούσαν το **Seaou Tow**, μικρό μέτρο όγκου ή κουτάλα, που φαίνεται πράγματι να απεικονίζουν οι αστέρες α, θ, η, ι, ζ και μ στο δυτικό μισό του σημερινού μας αστερισμού.

## Οι φωτεινότεροι αστέρες
Δεν υπάρχει στον αστερισμό αστέρας φωτεινότερος του τέταρτου μεγέθους, και κανένας δεν έχει ιδιαίτερο όνομα, παρ'όλα αυτά ο Γκουλντ του απέδιδε 50 αστέρες μέχρι έβδομου μεγέθους.

* Ο **[[α Χαμαιλέοντος]]** έχει φαινόμενο μέγεθος 4,06 και φασματικό τύπο F5 V.
* Ο **[[β Χαμαιλέοντος]]** έχει φαινόμενο μέγεθος 4,26 και φασματικό τύπο B5 V.
* Ο **[[Γ Χαμαιλέοντος|γ]]** έχει φαιν. μέγεθος 4,11 και φασμ. τύπο M0 III.
* Ο **δ<sup>2</sup>** έχει φαιν. μέγεθος 4,45 και φασμ. τύπο M0 III.
* Ο **θ** έχει φαιν. μέγεθος 4,35 και φασμ. τύπο K2 III.

## Αξιοσημείωτα στον αστερισμό
* Μεταβλητοί αστέρες ορατοί και με κιάλια είναι ο **R Χαμαιλέοντος**, τύπου Mira, με περίοδο 11 μήνες, και ο **RS Χαμαιλέοντος**, μεταβλητός δι' εκλείψεων με περίοδο 40 ώρες.
* Το ανοικτό **«Σμήνος του ήτα Χαμαιλέοντος»** περιέχει 30 ως 50 αστέρες συγκεντρωμένους σε ένα χώρο διαμέτρου περίπου τριών ετών φωτός. Το σμήνος έχει φαιν.μέγεθος 5 και απέχει από τη Γη 315 έτη φωτός.
* Υπάρχει και το πλανητικό νεφέλωμα **[[NGC 3195]]** με φαινόμενη διάμετρο περί τα 40΄΄.
* Ο γαλαξίας **[[NGC 2915]]** είναι αμυδρός νάνος σπειροειδής που βρίσκεται μόλις έξω από την Τοπική Ομάδα, σε απόσταση 15 εκατομμυρίων ετών φωτός από τη Γη.
* Η έκρηξη ακτίνων γ **GRB 990510**, που καταγράφηκε στις 10 Μαΐου 1999 (όπως υποδηλώνει και το όνομα) προερχόμενη από εκτιμώμενη απόσταση 9 δισεκατομμυρίων ετών φωτός, υπήρξε η πρώτη της οποίας μετρήθηκε η πόλωση του ορατού φωτός που εξέπεμψε.

## Δείτε επίσης
* Κατάλογος αστέρων του Χαμαιλέοντος

## Πηγές
* Allen, Richard Hinckley: *Star Names: Their Lore and Meaning*, Dover Publ., 1963
* Burnham, Robert, Jr.: *Burnham's Celestial Handbook*, Dover Edition, 1978

## Εξωτερικοί σύνδεσμοι
* 
*
Κλέων (αποσαφήνιση)

Με το όνομα Κλέων φέρονται τα ακόλουθα πρόσωπα της αρχαιότητας:
*Κλέων: αρχαίος Κύπριος ποιητής
*Κλέων: Δημαγωγός, πολιτικός και στρατηγός της αρχαίας Αθήνας.
*Κλέων ο Σπαρτιάτης: Αρχαίος Σπαρτιάτης αρχιτέκτονας.
*Κλέων ο Σικυώνιος: Χαλκοπλάστης του 4ου αιώνα.
***Κλέων** (άγνωστα λοιπά στοιχεία): Αρχαίος ζωγράφος που αναφέρει ο Πλίνιος ότι ζωγράφισε την προσωπογραφία του Κάδμου στην αρχαία Θήβα.
***Κλέων** (άγνωστα λοιπά στοιχεία): Σφραγιδολιθοποιός, γνωστός από σφραγιδόλιθο που παριστά τον θεό Απόλλωνα δαφνοστεφή και παρ΄ αυτού φαρέτρα και τρίποδο, όπου και πέριξ το όνομά του (ως υπογραφή) και τέλος
*Κλέων της Μυσίας: Πρώην ληστής, Ηγεμόνας της Μυσίας επί Οκταβιανού.

Κατηγορία:Αποσαφηνίσεις ονομάτων
Φωτοβολία φάρων

Γενικά ο κάθε ναυτιλλόμενος επιθυμεί να γνωρίζει όχι μόνο την ταυτότητα ενός Φάρου, αλλά και την απόσταση εμφάνισης αυτού.  Η πορεία που χαράζει στο χάρτη τον οδηγεί στην περιοχή ορατότητας του υπ΄ όψη κάθε φορά φάρου, γεγονός ιδιαίτερα χρήσιμο κατά την νύκτα, αφού η μη εμφάνισή του, εντός του υπολογισμένου χρόνου, θα πρέπει να εγείρει ανησυχία για τυχόν επικίνδυνη θέση του πλοίου.

Η απόσταση εμφάνισης των Φάρων εξαρτάται από τρεις κυρίως παράγοντες:
# Οι *Ατμοσφαιρικές συνθήκες*: π.χ. ομίχλη, σκόνη, καπνός, βροχή, μπορεί να επισκιάσουν ένα φάρο.
# Η *Μηχανική φωτοβολία φανών* και 
# Η *Γεωγραφική φωτοβολία φάρων*.

## Μηχανική φωτοβολία φανών
Ως **μηχανική φωτοβολία** (Luminous range) των φανών χαρακτηρίζεται η μέγιστη απόσταση σε ναυτικά μίλια στην οποία διακρίνεται το φως από παρατηρητή μέσης οπτικής οξύτητας υπό ομαλές καιρικές συνθήκες, μη επηρεαζόμενης της απόστασης αυτής από την καμπυλότητα της Γης αλλά μόνο από την ισχύ του φωτός που εκπέμπεται.
Στους Φαροδείκτες και Πλοηγούς η "μηχανική φωτοβολία" δίνεται μόνο για τους φανούς, δηλαδή για τους φάρους εκείνους ασθενούς φωτός, που εξαρτάται πάντοτε από την ισχύ του μηχανήματός των.
Η μηχανική φωτοβολία υπολογίζεται από ειδικά διαγράμματα που φέρονται στους Φαροδείκτες σε συνάρτηση ισχύος σε κηρία (candle power CP) και των συνθηκών ορατότητας, υπό τον γενικό αυτών τίτλο "Luminous range table"
## Γεωγραφική φωτοβολία Φάρων
Ως **γεωγραφική φωτοβολία** (geographic range) των Φάρων χαρακτηρίζεται η μέγιστη απόσταση σε ναυτικά μίλια στην οποία διακρίνεται το εστιακό φως των Φάρων από παρατηρητή επίσης μέσης οπτικής οξύτητας και υπό ομαλές καιρικές συνθήκες μη επηρεαζόμενης της απόστασης και της έντασης του φωτός θεωρώντας αυτό ισχυρό. 
Είναι φανερό ότι η "γεωγραφική φωτοβολία" εξαρτάται από τον ορατό ορίζοντα που και αυτός είναι ανάλογος από το *ύψος του παρατηρητή* (από την επιφάνεια της θάλασσας) ή του ύψους του Φάρου.

Η απόσταση του ορατού ορίζοντα δίνεται από την σχέση: **d = 1,15√U<sub>o</sub>**
:όπου **d** η απόσταση ορατού ορίζοντα και **U<sub>o</sub>** το ύψος του οφθαλμού του παρατηρητή, (δηλαδή της Γέφυρας του πλοίου από την επιφάνεια της θάλασσας) σε πόδια.
Την σχέση αυτή επιλύει ειδικό πινακίδιο των ναυτικών πινάκων των γνωστών Νόρις (Norie's).

Κατηγορία:Φάροι